Rundunar Soji ta kai harin samame akan yan ta’addan Boko Haram (Hotuna) ▷ NAIJ.COM
Rundunar Soji ta kai harin samame akan yan ta’addan Boko Haram (Hotuna)
- Dakarun sojan kasa sun kai wani harin ba zata akan yayan kungiyar Boko Haram
- Sojoji sun kashe yan ta'adda guda 6 tare da kwato makamai da alburusai da dama
Dakarun soji na bataliya ta 192 dake gudanar da aikin tabbatar da zaman lafiya a yankin Arewa maso gabas na ‘OPERATION LAFIYA DOLE’ ta kai wani harin ba-zata kan mafakar yan Boko Haram a ranar Talata 18 ga watan Afrilu da sassafe.
Mayakan rundunar sojin kasan sun kai samamen ne a mafakar yan Boko Haram dake kauyen Dissa da Patawa a jihar Borno.
KU KARANTA: Wasu yan Boko Haram sun hallaka soji 5 a Maiduguri
A yayin harin, sojoji sun samu nasarar kashe yan ta’adda guda 6 tare da jikkata wasu da dama, sa’annan sun kwato makamai da suka hada da bindigar AK-47 guda 1, alburusai da dama, kekuna 3 da buhun gyada 3.
Sojoji suna kona mafakar yan Boko Haram
Bugu da kari sojojin sun gano makudan kudi da suka haura naira dubu ashirin da tara, N29,000 a jikin daya daga cikin yan ta’addan, kamar yadda NAIJ.com ta samu rahoto.
Bindigar da aka kwato
A wani labari makamancin wannan, runduna ta 82 na sojin kasa ta tare wasu mutane dake kai ma yan Boko Haram kayan masarufi a kauyen Daushe a ranar Laraba 19 ga watan Maris, inda aka same su da buhunan dawa.
Daga karshe rundunar sojin kasa ta ceto wata mata mai shekaru 36 a hanyarsu ta dawowa, dakarun rundunar sun smau matar dauke da harbin harsashi.
Sabulai da sauransu
Keken yan Boko Haram
Tarkacen yan Boko Haram
Kalli barnar da Boko Haram tayi a Borno
Boko Haram news Hausa News Dakarun Sojoji Rundunar Mnjtf Jami'an Sojoji
Futminna Adebayo Faleti UnIlorin news Nigerian navy recruitment Paypal Nigeria